|  |  |  |  |
| --- | --- | --- | --- |
| **Møde den** | **Møde** | Klokkeslæt | Sted |
| Mandag den 17. april 2023 | Uddannelsesudvalgsmøde | 13.00-15.00 | Frandsensalen |

|  |  |
| --- | --- |
| **Faste deltagere** | Berit Eika (formand), Lise Wogensen Bach (HE), Finn Borchsenius (TECH), Niels Overgaard Lehmann (AR), Kristine Kilså (NAT), Morten Rask (BSS), Anna Bak Maigaard (AU Uddannelse), Anne Mette Mørcke (observatør, CED), Mark Arve (Universitetsledelsens Stab), Lisbeth Halmø Nørholm (referent, Universitetsledelsens Stab). |
| **Afbud** | Anna Bak Maigaard (AU Uddannelse)  Anne Mette Mørcke (CED) |
| **Gæster** | Mark Arve (Universitetsledelsens Stab), pkt. 2 |

|  |  |
| --- | --- |
| **Nr.** | **Dagsordenspunkt** |
| **1** | **Godkendelse af dagsorden og referat (B)** |
|  | Udvalget godkendte referat fra udvalgsmøde den 20. marts med følgende tilføjelse: Under punkt 3 tilføjes til sidst, at AU Uddannelse følger på mulighederne for samarbejde med andre uddannelsesinstitutioner om rekruttering til AU Herning og AU Viborg.  Udvalget godkendte dagsorden for dagens møde. |
| **2** | **Aktiviteter til 2024-handleplan (D)** |
|  | Udvalget drøftede indsatserne og de skitserede aktivitetsforslag og prioriterede på denne baggrund følgende aktivitetsforslag til handleplan 2024:  *Mål: Attraktivt universitet for talentfulde studerende*  Prioriterede aktivitetsforslag:   * Nedsættelse af studiemiljøråd, der håndterer tværgående studiemiljøudfordringer som supplement til lokale indsatser – f.eks. med diversitet og inklusion som en af rådets første opgaver * Videreudvikling af studiefaglige refleksionsrum – kan tænkes sammen med arbejdet med studiegruppesammensætning   *Mål: Dyb faglighed*  Prioriterede aktivitetsforslag:   * Videreudvikle projektet: Digitalt kompetente kandidater * Etablering og udbredelse af formater for kollegial sparring, herunder kortlægning af tidligere/eksisterende indsatser og viden, både internt og eksternt   *Mål: Udvikling af uddannelsesporteføljen*  Aktiviteter her – inkl. indsatser ift. erhvervskandidat – afventer reform af kandidatuddannelser. Indsatser ift. erhvervskandidat afventer desuden evaluering af ordningen i efteråret 2023.  *Mål: Samspil mellem studerende og arbejdsmarkedet*  Prioriteret aktivitetsforslag:   * Særlige gruppers adgang og vej til første job med fokus på internationale studerende og SPS-studerende   Udvalget bad om, at der arbejdes videre med beskrivelse af de prioriterede aktivitetsforslag, og at udvalget forelægges første udkast mhp. tekstnære kommentarer på næstkommende møde. Endelig beslutning om indmelding af aktivitetsforslag til handleplansprocessen sker på møde den 15. maj 2023. |
| **3** | **Håndtering af ChatGPT ved sommerens eksamener (D)** |
|  | Udvalget tog status på håndtering af ChatGPT ved sommerens eksamener samt de øvrige universiteters håndtering heraf til efterretning, og noterede sig, at det er væsentligt, at universiteterne videndeler og henter inspiration hos hinanden fsva. håndtering af LLM (large language model) ifm. eksamen. Udvalget bemærkede desuden, at fremkomsten af LLM giver anledning til at gentænke eksamensformer, men at der bør være opmærksomhed på ressourcetræk og -forbrug. |
| **4** | **Opfølgning på workshop om styrket forskningsintegration på AU’s uddannelser (B)** |
|  | Udvalget orienterede kort hinanden om de refleksioner, som workshoppen om styrket forskningsintegration havde kastet af sig og havde bl.a. en fælles opmærksomhed på, at forskningsintegration forløber som iterative erkendelsesprocesser i undervisningen og for den studerende.  Herefter godkendte udvalget de indstillede formater for status og afrapportering: Udvalget forelægges en status på det videre arbejde i juni, og i december forelægges udvalget den endelige afrapportering. |
| **5** | **Indsatser til forebyggelse af dimittendledighed i samarbejde med Aarhus Kommune og Akademikernes A-kasse (O)** |
|  | Udvalget tog orientering om prøvehandlingerne ifm. samarbejdet med Aarhus Kommune og Akademikernes A-kasse til efterretning og kvitterede for status og det gode arbejde. |
| **6** | **Kommende møder (O)** |
|  | BE orienterede om kommende udvalgsmøder med følgende kommentarer:   * Punkt om prøvekatalog rykkes fra møde den 2. maj * Punkt om sponsorater på mødet 2. maj skal bredes ud til at omhandle drøftelse af eksterne interessenters medvirken under studiestart. Udvalget bad om, at konkrete eksempler og dilemmaer inddrages i drøftelsen, og tilbød af fremsende disse. LHN følger op herpå med MVA * På mødet 15. maj gives der kvartalsstatus på aktiviteter i 2023-handleplan, og ansvarlige vil blive bedt om at give status og beskrive progression. Punktet afkortes en smule |
| **7** | **Referat fra LGU den 7. marts 2023 (skriftlig meddelelse)** |
|  | - |
| **8** | **Eventuelt (O)** |
|  | Udvalget drøftede følgende punkter:   * Ifm. Matchpoints i maj 2023 vil der være muligheder for, at hele hold deltager i programmets dele. Tilbuddet er gratis, men kræver tilmelding. Mere information herom eftersendes til udvalget * Ukorrekt parafrasering, hvor studerende ikke i tilstrækkelig grad har omformuleret andres tanker eller ord i forbindelse med egen argumentation men har indsat en reference til kilden, kan der være sager hvor sanktionen grundet omfanget tilsiger en annullering af opgaven og en midlertidig bortvisning. MR anførte, at sager hvor den studerendes eneste fejl er ukorrekt parafrasering bør vurderes som formildende omstændighed, og dermed ikke kunne medføre en bortvisning. MR anførte endvidere, at der efter seneste opdatering af ”Retningslinjer for sanktionsudmåling i sager om eksamenssnyd”, er kommet en uhensigtsmæssig og ikke proportionel bestemmelse ind vedrørende ”To eller flere sider sammenlagt direkte afskrift”. Som punktet er formuleret, er der tale om en sammenlægning af al plagieret tekst i en opgave, som går ud over 20% reglen. I større opgaver som f.eks. et speciale, vil en procentvis lille del af opgaven dermed kunne medføre midlertidig bortvisning, hvilket MR ikke vurderer proportionelt med forseelsen. LWB vil som tidligere formand for arbejdsgruppe for eksamenssnyd sammen med uddannelsesjura genbesøge formuleringerne i gældende regler både vedrørende parafrasering og sanktioneringen ved større opgaver og vender tilbage mhp. vurdering af evt. uhensigtsmæssigheder og behov for justering af regler |
|  |  |